Plunksninė kalankė

Plunksninė kalankė (Kalanchoe pinnata) – storlapinių (Crassulaceae) šeimos sukulentinis augalas, kilęs iš Madagaskaro. Dabar daug kur auginamas kaip kambarinis augalas, o tropiniuose kraštuose natūralizuotas auga gamtoje.

Augalas žolinis, daugiametis, 60-100 cm aukščio. Lapai pailgi, mėsingi, sultingi, kraštuose nusagstyti mažais oriniais ūgliais. Šie ūgliai paaugę atkimba nuo lapo ir nukritę ant žemės sudygsta. Žiedynas – šluotelė, su raudonais, vamzdiškais žiedais.

Plunksninė kalankė – Lietuvoje populiarus kambarinis augalas, liaudiškai dar vadinamas paleistuve. Turi vaistinių savybių. Augalo žalioji masė naudojama gydant žaizdas, opas, nudegimus, pasižymi aktyviu priešuždegiminiu veikimu.

Storlapiniai
Dekoratyviniai augalai
Vaistiniai augalai